stanford-oval/wikipedia huggingface dataset:
Jean-François Pilâtre de Rozier

Jean-François Pilâtre de Rozier
Jean-François Pilâtre de Rozier (30. maaliskuuta 1754 Metz, Ranska – 15. kesäkuuta 1785 Wimille, Ranska) oli ranskalainen kemian ja fysiikan opettaja, ja ensimmäisiä ilmailun pioneereja. Hän ja Markiisi d’Arlandes suorittivat ensimmäisen miehitetyn vapaasti lentävän (ei siis kiinnitysköyttä  kytkettynä)  kuumailmapallolennon 21. marraskuuta  1783.  Hän kuoli myöhemmin lento-onnettomuudessa Pas-de-Calais’ssa lähellä Wimereux’tä, kun hän yritti ylittää Englannin kanaalin kuumailmapallolla. De Rozierista ja matkakumppanista, Pierre Romainista, tulivat ensimmäiset lento-onnettomuuden uhrit.
De Rozier ja d’Arlandes suorittivat maailman ensimmäisen miehitetyn kuumailmapallolennon Montgolfier-pallossa 21. marraskuuta 1783. He lähtivät lennolle noin kello 14 iltapäivällä Château de la Muetten puutarhasta Bois de Boulognesta Ranskan kuninkaan Ludvig XVI:n läsnä ollessa. Lento kesti 25 minuuttia. Pallo lensi yhdeksän kilometriä saavuttaen noin 3 000 jalan (n. 900 metrin) korkeuden ennen laskeutumistaan Pariisin laitamille. Onnistuneen lennon jälkeen he juhlivat lentoaan samppanjalla, mitä tapaa edelleen noudatetaan.
Rozierin ja d'Arlandesin lento 21.11.1783.
15. kesäkuuta 1785 De Rozier ja kumppani, Pierre Romain, yrittivät ylittää Englannin kanaalin vety- ja kuumailmapallon yhdistelmällä. He lähtivät matkaan Boulogne-sur-Merista. Vaihtunut tuulen suunta kuljetti heitä takaisin mantereelle noin viisi kilometriä lähtöpaikasta. Pallo tyhjeni yhtäkkiä ja syöksyi maahan Wimereux’n lähellä Pas-de-Calais’ssa arviolta 1 500 jalan korkeudesta. Kumpikin matkustaja kuoli. Kahdeksan päivän päästä De Roziern morsian kuoli, mahdollisesti itsemurhan seurauksena. Myöhemmin onnettomuuspaikalle pystytettiin obeliski muistomerkiksi.
Aiheesta muualla

Kuvia tai muita tiedostoja aiheesta Jean-François Pilâtre de Rozier Wikimedia Commonsissa
Wonderful Balloon Ascents, Part 2, Chapter 10 (1870) Camille Flammarion Rozier'n viimeisestä lennosta Wikiaineistossa (englanniksi)
Ilmapallolentojen historian sivusto (Arkistoitu – Internet Archive) (englanniksi)
http://clg-pilatre-de-rozier.scola.ac-paris.fr/PDRBio.htm (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jean-François Pilâtre de Rozier
Käännös suomeksi
Jaavanmedaka

| Jaavanmedaka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Nokkakalat Beloniformes
Heimo::  Medakat Adrianichthyidae
Suku::  Oryzias
Laji::  javanicus
Kaksiosainen nimi
 Oryzias javanicus  Bleeker, 1854 
Katso myös
   Jaavanmedaka Wikispeciesissä   Jaavanmedaka Commonsissa 
Infobox OKNimi-testi OKIUCN-testi OK: 
Jaavanmedaka (Oryzias javanicus) on medakojen (Adrianichthyidae) heimoon kuuluva kala. Lajia pidetään akvaariokalana. Pieter Bleeker kuvasi lajin tieteelle vuonna 1854.
Ulkonäkö ja koko

Jaavanmedaka näyttää vedessä läpikuultavalta. Laji on erittäin pienikokoinen, yleensä noin 3 senttimetrin mittainen. Suurinkin tavattu jaavanmedaka oli vain 4,5 senttimetrin mittainen.
Levinneisyys ja elinympäristö

Lajia tavataan enimmäkseen Aasiassa, jossa se on levinnyt Indonesiaan, Singaporeen, Malesiaan ja Thaimaahan. Laji elää murto- ja makeassa vedessä. Jaavanmedakalle sopivin veden pH-arvo on 7,5–8,5 ja veden lämpötila 22–25 celsiusastetta.
Ravinto ja elintavat

Jaavanmedakan ravintoa ovat alkueläimet, hyönteiset ja äyriäiset.
Jean Eyeghe Ndong

Jean Eyeghe Ndong (s. 12. helmikuuta 1946) on gabonilainen poliitikko, joka oli maansa pääministeri 2006-2009. Hänet valittiin virkaan 20. tammikuuta 2006 Jean-François Ntoutoume Emanen seuraajaksi.
Ndong edusti Gabonin demokraattista puoluetta (PDG).
Jami Gertz

Jami Gertz helmikuussa 2008.
Jami Beth Gertz (s. 28. lokakuuta 1965 Chicago, Illinois, Yhdysvallat) on yhdysvaltalainen näyttelijä. Hänet tunnetaan muun muassa televisiosarjoista Ally McBeal, Yhä vedossa, Teho-osasto, Dream On, Seinfeld ja The Facts of Life. Hän on näytellyt myös useissa elokuvarooleissa.
Ehdokkuudet

Emmy (2001)
Young Artist Award (2004)
Yksityiselämä

Jami Getrz on naimisissa Tony Resslerin kanssa, avioliittoon heidät vihittiin 16. kesäkuuta 1989. Heillä on kolme lasta, jotka kaikki ovat poikia (s. 1992, 1995 ja 1998).
Aiheesta muualla

Jami Gertz Internet Movie Databasessa. (englanniksi)
Jean-François Jalkh

| Jean-François Jalkh |
| --- | --- |

Euroopan parlamentin jäsen
 1.7.2014–15.7.2024  
Ryhmä:  Sitoutumaton (2014–2015) ENF-ryhmä (2015–2019) ID-ryhmä (2019–)
Henkilötiedot
Syntynyt: 23. toukokuuta 1957 (ikä 67) Tournan-en-Brie, Ranska
Kansalaisuus:  ranskalainen
Tiedot
Puolue:  Kansallinen liittouma
Jean-François Jalkh (s. 23. toukokuuta 1957 Tournan-en-Brie, Ranska) on ranskalainen poliitikko. Jalkh edustaa Kansallinen liittouma-puoluetta. Jalkh toimi Euroopan parlamentin jäsenenä vuosina 2014–2024. Hän edusti Euroopan parlamentissa nykyisin Identiteetti ja demokratia -ryhmää.
Aiheesta muualla

Kuvia tai muita tiedostoja aiheesta Jean-François Jalkh Wikimedia Commonsissa
Jean-François Jalkh Euroopan parlamentin jäsenet. Euroopan parlamentti.
Carlos Silva Cotapos

Carlos Silva Cotapos
Carlos Silva Cotapos (10. toukokuuta 1868 Talca – 29. syyskuuta 1941) oli chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 21. syyskuuta 1891 ja nimitettiin La Serenan hiippakunnan johtoon 20. helmikuuta 1918. Piispaksi vihkiminen seurasi 7. kesäkuuta. Pääkonsekraattorina toimi Sebastiano Nicotra, jota avustivat Eduardo Solar Vicuña ja Eduardo Gimpert Paut.
Silva Cotapos sai 14. joulukuuta 1925 nimityksen Talcan piispaksi, jonka virkaan hänet asetettiin 23. toukokuuta 1926. Hän erosi tehtävistään 21. tammikuuta 1939, jolloin hänet nimitettiin Myrican titulaaripiispaksi.
Jenkkapolkkahumppa

| Jenkkapolkkahumppa Eläkeläiset |
| --- | --- | --- |

EP-levyn tiedot
 Julkaistu: 2001
 Tyylilaji: humppa
 Levy-yhtiö: Stupido Records
Eläkeläisten muut julkaisut
| Humppaorgiat 1999 | Jenkkapolkkahumppa 2001 | Joulutorttu 2002 |
Jenkkapolkkahumppa on Eläkeläisten vuonna 2001 julkaistu EP-levy.
Kappaleet

Jenkkapolkkahumppa – 3.23
Humppasonni – 2.46
Humppastara – 3.25
Hyljätyn humppa – 2.49
Humppasonni (video)
Carlos Seixas

Carlos Seixas.
Jose Antonio Carlos de Seixas (11. kesäkuuta 1704 – 25. elokuuta 1742) oli portugalilainen säveltäjä ja urkuri. Hän syntyi Coimbrassa, mutta muutti vuonna 1720 Lissaboniin. Monet Seixasin sävellykset tuhoutuivat Lissabonin maanjäristyksessä vuonna 1755. Häneltä on säilynyt kolme orkesterikappaletta, noin sata kosketinsoitinsonaattia ja kuoromusiikkia.
MIDI-tiedosto
Äänitiedostojen kuunteluohjeet
Josu

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Josué Currais Prieto
Syntymäaika: 27. helmikuuta 1993 (ikä 31)
Syntymäpaikka: Langreo, Espanja
Pelipaikka: vasen laitalinkki vasen laitapuolustaja
Pituus: 175 cm
Junioriseurat
2003–2008: FE Figueres
2008–2009: Girona
2009–2011: Barcelona
2011–2012: Espanyol
Seurat
| Vuodet | Seura | O | (M) |
| 2012–2013 | UE Olot | 4 | (0) |
| 2013 | → UE La Jonquera (laina) | 13 | (1) |
| 2013–2014 | SJK | 31 | (9) |
| 2014 | → Kerho 07 | 3 | (3) |
| 2014 | Terracina | 3 | (0) |
| 2015 | Górnik Łęczna | 8 | (0) |
| 2015 | Kerala Blasters | 4 | (1) |
| Yhteensä | Yhteensä | 62 | (13) |
Maajoukkue
| 2010 | Espanja U17 | 4 | (0) |
 Seurajoukkueuran tilastot kattavat vain kansalliset sarjat, päivitetty 31. lokakuuta 2015.
Josué Currais Prieto, eli Josu (s. 27. helmikuuta 1993 Langreo, Espanja) on espanjalainen jalkapalloilija. Pelipaikaltaan hän on vasen laitalinkki tai laitapuolustaja.
Josu aloitti uransa FE Figueresin juniorijoukkueissa. Hän pelasi junioriurallaan myös Girona FC:n, FC Barcelonan ja RCD Espanyolin akatemioissa. Kesällä 2013 hän siirtyi Seinäjoen Jalkapallokerhoon, jossa hänet valittiin Ykkösen kauden pelaajaksi. Maaliskuussa 2014 Josu oli voittamassa SJK:lle Liigacupia. Hänen pelaajasopimuksensa purettiin 19. kesäkuuta ilmoittaen pelaajan syyllistyneen seuran sääntöjen ja sopimuksen ehtojen rikkomiseen. Hän on edustanut Espanjaa alle 17-vuotiaiden maajoukkueessa neljä kertaa.
Aiheesta muualla

Kuvia tai muita tiedostoja aiheesta Josu Wikimedia Commonsissa
Jon Lovitz

| Jon Lovitz |
| --- | --- |
 Jon Lovitz vuonna 2016.
Henkilötiedot
Koko nimi:  Jonathan Michael ”Jon” Lovitz
Syntynyt: 21. kesäkuuta 1957 (ikä 67) Tarzana, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb
Elonet
Jonathan Michael ”Jon” Lovitz (s. 21. kesäkuuta 1957 Tarzana, Kalifornia) on yhdysvaltalainen näyttelijä. Hänen televisio-uransa alkoi vuonna 1985 Saturday Night Livestä. Lovitz on ollut kahdesti ehdolla Emmy-palkinnon saajaksi.
Filmografia

Kolme kaverusta (Three Amigos!, 1986)
Rottanaama (Ratboy, 1986)
Last Resort (1986) baarimikko
Jumpin’ Jack Flash (1986)
Urhea pikku leivänpaahdin (The Brave Little Toaster, 1987), The Radio (ääni)
Äitipuoli avaruudesta (My Stepmother Is an Alien, 1988)
Big - Isoksi yhdessä yössä (Big, 1988)
Mr. Destiny - kohtalo puuttuu peliin (Mr. Destiny, 1990)
Fievel matkalla villiin länteen (An American Tail: Fievel Goes West, 1991), (ääni)
Omaa luokkaansa (A League of Their Own, 1992)
Mom and Dad Save the World (1992)
National Lampoon’s Ladattu Ase 1 (National Lampoon’s Loaded Weapon 1, 1993)
Sumpussa (Trapped in Paradise, 1994)
Kaupunkicowboyt kultakuumeessa (City Slickers II: The Legend of Curly’s Gold, 1994)
Vanhemmat vaihtoon (North, 1994)
Toivottomat sielut (High School High, 1996), Richard Clark
The Great White Hype - tyrmäävä komedia (The Great White Hype, 1996), Sol
Onni (Happiness, 1998), Andy Kornbluth
Koiruuksia kerrakseen (Lost & Found, 1999), Harry-setä
Little Nicky (2000)
Keksejä ja konnia (Small Time Crooks, 2000)
Hyvät neuvot (Good Advice, 2001)
Kuin kissat ja koirat (Cats & Dogs, 2001), Calico (ääni)
Rottaralli (Rat Race, 2001), Randall Pear
Määränpäänä Graceland (3000 Miles to Graceland, 2001), Jay Peterson
Adam Sandlerin Joulutarina (Adam Sandler's Eight Crazy Nights tai Eight Crazy Nights, 2002)
Dickie Roberts: Entinen lapsitähti (Dickie Roberts: Former Child Star, 2003)
Stepfordin naiset (The Stepford Wives, 2004), Dave Markowitz
Kevät koittaa Hitlerille (The Producers, 2005)
Vaihtopenkin vakkarit (The Benchwarmers, 2006)
Southland Tales (2006)
Farce of the Penguins (2007)
Äidin poikaystävä (I Could Never Be Your Woman, 2007)
Casino Jack (2010)
Hotel Transylvania (2012), Quasimodo (ääni)
Sleight of Hand (2012)
A Mouse Tale (2012), (ääni)
Jewtopia (2013)
Oikeesti aikuiset 2 (Grown Ups 2, 2013)
Jay and Silent Bob’s Super Groovy Cartoon Movie (2013), (ääni)
I Am Chris Farley (2015), oma itsensä
Sharkproof (Almost Sharkproof, 2014), Max
Bark Ranger (2015), (ääni)
Hotel Transylvania 2 (2015), Oopperan kummitus (ääni)
Mother’s Day (2016), Wally Burn
Lähde:
Aiheesta muualla

Jon Lovitz Internet Movie Databasessa. (englanniksi)
Jon Lovitz NNDB. Viitattu 16.9.2023. (englanniksi)
Jon Lovitz HollywoodLife. Viitattu 16.9.2023. (englanniksi)
Johan Rudolf Thorbecke

| Johan Rudolf Thorbecke |
| --- | --- |
 Johan Heinrich Neumanin vuonna 1852 maalaama muotokuva Thorbeckestä.
Alankomaiden pääministeri
Henkilötiedot
Syntynyt: 14. tammikuuta 1798 Zwolle, Alankomaat
Kuollut: 5. kesäkuuta 1872 (74 vuotta) Haag, Alankomaat
Tiedot
 Nimikirjoitus
Johan Rudolf Thorbecke (14. tammikuuta 1798 Zwolle – 5. kesäkuuta 1872 Haag) oli hollantilainen professori, liberaalipoliitikko ja valtiomies. Hän oli kolme kertaa (1849–1853, 1862–1866, 1871–1872) Alankomaiden pääministeri. Thorbecke laati Alankomaiden perustuslain, joka lisäsi Alankomaiden parlamentin valtaa kuninkaan kustannuksella. Häntä pidetään usein yhtenä Alankomaiden suurimmista valtiomiehistä ja maan parlamentaarisen järjestelmän isänä.
Ura

Isoisänsä puolelta saksalaista syntyperää ollut Thorbecke nimitettiin Gentin yliopiston valtio-opin professoriksi vuonna 1825, ja vuonna 1830 hänet nimitettiin oikeustieteen professoriksi Leideniin. Kirjoituksissaan ja parlamentin jäsenenä vuosina 1840–1844 hän ajoi voimakkaasti perustuslain uudistamista. Hänet nimitettiin tätä tarkoitusta varten vuonna 1848 perustettuun komiteaan, jonka tuotos tuli voimaan maan perustuslaiksi.
Lokakuussa 1849 Thorbecke nimitettiin pääministeriksi. Hän vahvisti pian laatimaansa perustuslakia tukemalla toimenpiteitä, joilla laajennettiin äänioikeutta ja kokoontumisoikeutta ja säädettiin maakunta- ja kunnallishallitusten suorista vaaleista, ja ajoi läpi hallinnollisia toimenpiteitä (valtion menojen vähentäminen, rautatieverkon laajentaminen jne.). Hänen neuvottelunsa paavin kanssa, kirkon ja valtion erottaminen toisistaan ja paavin oikeus nimittää katolisia piispoja Alankomaissa herättivät protestanttisen väestön keskuudessa kuitenkin paheksuntaa, minkä vuoksi kuningas erotti Thorbecken huhtikuussa 1853.
Thorbecke onnistui kuitenkin nousemaan vaikutusvaltaiseen asemaan opposition johdossa, ja tammikuussa 1862 hänestä tuli jälleen pääministeri. Vaikka useat merkittävät uudistukset, kuten lukiouudistus ja orjuuden lakkauttaminen Alankomaiden siirtomaissa, leimasivat hänen toista kauttansa, hän joutui eroamaan maaliskuussa 1866.
Toukokuussa 1868 hänet kuitenkin valtuutettiin muodostamaan uusi kabinetti, ja tammikuussa 1871 hän otti kolmannen kerran haltuunsa pääministerin salkun. Kun hänen tekemänsä tuloveroa koskeva ehdotus hylättiin, hän erosi toukokuussa 1872 kollegoidensa kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Jobikirja

| Jobikirja |
| --- | --- |

Kirjailija:  Ari Wahlsten
Kansitaiteilija:  Tuomo Parikka
Kieli:  suomi
Genre:  avainromaani
Kustantaja:  Gummerus
Julkaistu:  2014
Ulkoasu:  sidottu
Sivumäärä:  315
ISBN:  978-951-20-9488-2
Löydä lisää kirjojaKirjallisuuden teemasivulta
Jobikirja on Ari Wahlstenin roisilla huumorilla ryyditetty veijariromaani, joka ilmestyi vuonna 2014. Se on Wahlstenin järjestyksessään toinen romaani.
Jobikirja on kasvukertomus Aaron Waldenista ja hänen värikkäästä työurastaan, ja se pohjautuu kirjailijan omiin kokemuksiin eri ammateista. Kirjan muita henkilöitä ovat Waldenin työkaverit, ystävät ja sukulaiset sekä joukko laiskasti peiteltyjä julkisuuden henkilöitä. Pääasiallisena tapahtumapaikkana on Kallion kaupunginosa Helsingissä.
Aiheesta muualla

Gummerus (Arkistoitu – Internet Archive)
Kirjavinkit
Lehdistötiedote (Arkistoitu – Internet Archive)
Carlos Suárez Cázares

Carlos Suárez Cázares (s. 2. joulukuuta 1946 La Piedad) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 30. joulukuuta 1972 ja nimitettiin Campechen hiippakunnan johtoon 1. kesäkuuta 1988. Piispaksi vihkiminen seurasi 25. heinäkuuta. Pääkonsekraattorina toimi Girolamo Prigione, jota avustivat Héctor González Martínez ja Manuel Castro Ruiz.
Suárez Cázares sai 18. elokuuta 1994 nimityksen Zamoran piispaksi, jona hän toimi, kunnes erosi tehtävistään 13. joulukuuta 2006. Suárez Cázares nimitettiin 4. marraskuuta 2008 Morelian vihkipiispaksi ja Abiddan titulaaripiispaksi.
Jostein Flo

Jostein Flo (valkoinen paita) vuonna 1994.
Jostein Flo (s. 3. lokakuuta 1964 Eid, Norja) on norjalainen entinen jalkapalloilija. Hänen pelipaikkansa oli hyökkääjä.
Flo edusti uransa aikana Stryniä, Sogndalia, Moldea, Lierseä, Sheffield Unitedia ja Strømsgodsetia. Norjan maajoukkueessa hän pelasi 53 maaottelua ja teki niissä 11 maalia vuosina 1987–2000. Hän oli mukana MM-kisoissa 1994 ja 1998.
Myös Flon veli Tore André ja serkku Håvard ovat tulleet tunnetuiksi jalkapallokentiltä. Kaikki kolme olivat mukana Norjan joukkueessa MM-kisoissa 1998.
Aiheesta muualla

Flo Soccerbasen tietokannassa (Arkistoitu – Internet Archive) (englanniksi)
Norjan joukkue – Jalkapallon MM-kilpailut 1994
1 Thorstvedt |
2 Halle |
3 Johnsen |
4 Bratseth |
5 Bjørnebye |
6 Flo |
7 Mykland |
8 Leonhardsen |
9 Fjørtoft |
10 Rekdal |
11 Jakobsen |
12 Grodås |
13 By Rise |
14 Nilsen |
15 Løken |
16 Sørloth |
17 Eggen |
18 Håland |
19 Strand |
20 Berg |
21 Rushfeldt |
22 Bohinen |
Valmentaja Olsen
Norjan joukkue – Jalkapallon MM-kilpailut 1998
1 Grodås |
2 Halle |
3 Johnsen |
4 Berg |
5 Bjørnebye |
6 Solbakken |
7 Mykland |
8 Leonhardsen |
9 T. Flo |
10 Rekdal |
11 Jakobsen |
12 Myhre |
13 Baardsen |
14 Heggem |
15 Eggen |
16 J. Flo |
17 H. Flo |
18 Østenstad |
19 Hoftun |
20 Solskjær |
21 Riseth |
22 Strand |
Valmentaja Olsen
Jobinkyynelheinä

| Jobinkyynelheinä |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Kyynelheinät Coix
Laji::  lacryma-jobi
Kaksiosainen nimi
 Coix lacryma-jobi  L. 
Katso myös
   Jobinkyynelheinä Wikispeciesissä   Jobinkyynelheinä Commonsissa 
Infobox OKNimi-testi OK: 
Coix lacryma-jobi
Jobinkyynelheinä (Coix lacryma-jobi) on suurikokoinen tropiikissa kasvava heinäkasvi. Jobinkyynelheinä kasvaa noin metrin korkuiseksi. Sen siemeniä voi syödä keitettyinä.
Aiheesta muualla

Suomen Lajitietokeskus: Jobinkyynelheinä (Coix lacryma-jobi)
ITIS: Coix lacryma-jobi (englanniksi)
United States Department of Agriculture (USDA): Coix lacryma-jobi (englanniksi)
Flora of China: Coix lacryma-jobi (englanniksi)
Centre for Agriculture and Biosciences International (CABI): Coix lacryma-jobi (Job's-tears) (englanniksi)
Carlos Simon

| Carlos Simon |
| --- | --- |

Henkilötiedot
Koko nimi:  Carlos Eugênio Simon
Syntynyt: 3. syyskuuta 1965 Rio Grande do Sul, Brasilia
Jalkapallotuomari
Pituus:  179 cm
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1998   1999   2000   2000   2001   2001   2000–01   2002   2002   2003   2004   2005   2003–05   2006   2006   2007   2007   2008   2009   2007–09   2010   2010 | Copa Lib. 1999   U–20 MM 1999   Olympialaiset 2000   Copa Lib. 2000   Copa América 2001   Copa Lib. 2001   MM 2002 karsinnat   MM 2002   Copa Lib. 2002   Copa Lib. 2003   Copa Lib. 2004   Copa Lib. 2005   MM 2006 karsinnat   MM 2006   Copa Lib. 2006   Copa Lib. 2007   Copa América 2007   Copa Lib. 2008   Copa Lib. 2009   MM 2010 karsinnat   Copa Lib. 2010   MM 2010 | 01 0? 0? 0?   03 00 05 00   03 01 16 02   05 04 32 00   02 00 09 00   03 02 20 00   03 00 09 00   02 00 10 00   03 00 16 00   04 02 22 03   06 01 27 05   03 00 15 01   07 00 39 04   03 02 18 01   05 01 26 01   04 00 21 01   03 01 12 01   01 00 10 00   03 01 11 01   05 00 24 01   03 00 11 04   02 00 08 00 | 01 0? 0? 0?   03 00 05 00   03 01 16 02   05 04 32 00   02 00 09 00   03 02 20 00   03 00 09 00   02 00 10 00   03 00 16 00   04 02 22 03   06 01 27 05   03 00 15 01   07 00 39 04   03 02 18 01   05 01 26 01   04 00 21 01   03 01 12 01   01 00 10 00   03 01 11 01   05 00 24 01   03 00 11 04   02 00 08 00 |

Carlos Eugênio Simon (3. syyskuuta 1965, Rio Grande do Sul , Brasilia) on brasilialainen jalkapallotuomari. Varsinaiselta ammatiltaan hän on journalisti. Hän on toiminut kansainvälisenä tuomarina vuodesta 1997 ja hänen ensimmäinen kansainvälinen ottelu on Brasilian ja Chilen kohtaaminen huhtikuussa 1997. Hän on tuominnut mm. MM–kilpailuissa, Copa Américassa ja Copa Libertadoreksessa.
Jean Forest

Jean Beatrice Forest O.C. (24. heinäkuuta 1926 – 10. tammikuuta 2024) oli kanadalainen poliitikko. Hän toimi Albertan yliopiston rehtorina vuosina 1978–1982 ja istui Kanadan senaatin jäsenenä vuosina 1996–1998. Hänestä tuli vuonna 1987 Kanadan ritarikunnan Officer. Hän oli Waterloon yliopiston kunniatohtori, jolle myönnettiin myös muun muassa Newmanin teologisen opiston Kevin Carr Christian Leadership Award.
Aiheesta muualla

Kanadan parlamentin kirjaston profiili
Jean-François Millet

| Jean-François Millet |
| --- | --- |

Henkilötiedot
Syntynyt: 4. lokakuuta 1814
Kuollut: 20. tammikuuta 1875 (60 vuotta)
Taiteilija
Taidesuuntaus:  realismi (taidesuuntaus)
Kuuluisimpia töitä:  Tähkänpoimijat, 1857  Iltakellot, 1859
Jean-François Millet (4. lokakuuta 1814 Gruchy – 20. tammikuuta 1875 Barbizon) oli merkittävä ranskalainen realismia edustava taidemaalari. Hänet tunnetaan erityisesti talonpoikaisaiheisista maalauksistaan. Hänen kuuluisimpia teoksiaan ovat Barbizonilaisuuden perikuvana pidetty Tähkänpoimijat sekä Iltakellot.
Millet syntyi Gruchyn kylässä Gréville-Haguessa, Normandiassa. Hän työskenteli ensin maatilalla, mutta opiskeli taidetta Cherbourgissa ja muutti Pariisiin vuonna 1837. Kun Pariisin salonki hylkäsi hänen työnsä, Millet palasi Cherbourgiin 1840 ja alkoi maalata muotokuvia.
Hän vetäytyi Barbizoniin vuonna 1849 maalaamaan usein runollisia talonpoikaisaiheita. Tähkänpoimijat aiheutti skandaalin vuonna 1857 Pariisin salongissa realistisella kuvauksellaan talonpoikien työn kovuudesta. Aihevalintojensa takia Milletin väitettiin olevan sosialisti.
Milletin tuotanto on vaikuttanut myöhempiin taiteilijoihin kuten Vincent van Goghiin, Claude Monet’hen ja Camille Pissarroon. Millet kuoli 1875 Barbizonissa.
Tärkeimpiä töitä

Viljanpuhdistaja, 1848
Matkalla työhön, 1850−1851
Tähkänpoimijat, 1857
Iltakellot, 1857−1859
Halonhakkaajan kuolema, 1859
Kevät, 1868−1873
Aiheesta muualla

Kuvia tai muita tiedostoja aiheesta Jean-François Millet Wikimedia Commonsissa
Jean-François Millet Artcyclopedia
Claes Johan Edelsköld

Johan Erik Lindhin maalaama muotokuva Sacklénista, 1830–1840
Claes Johan Sacklén, aateloituna vuodesta 1818 Edelsköld (11. helmikuuta 1762 Vehmaa – 14. maaliskuuta 1840 Turku) oli suomalainen senaattori, laamanni ja  Suomen vaihto-, laina- ja talletuskonttorin "Suomen Pankin" pääjohtaja.
Edelsköldin vanhemmat olivat kihlakunnantuomari Nils Henrik Sacklinius, myöhemmin Sacklén (1718–1786) ja hänen toinen puolisonsa Maria Kristina Thuronius. Hän pääsi ylioppilaaksi Turussa 1776 ja suoritti tuomarintutkinnon 1777.
Edelsköld oli Turun hovioikeudessa ylimääräisenä kanslistina vuodesta 1779 ja varanotaarina vuodesta 1780. Hänestä tuli Turun kaupunginsihteeri 1782, oikeusraatimies 1787 ja Turun ja Porin läänin lääninsihteeri 1794. Edelsköld sai laamannin arvonimen 1796. Turun kunnallispormestarina hän oli 1805–1809. Suomen sodan jälkeen hän toimi Haminan rauhansopimuksen mukaan Ruotsin arkistoista Suomeen luovutettavien asiakirjojen valikointia varten asetetun komission siviiliosaston päällikkönä vuodesta 1810 ja Suomen vaihto-, laina- ja talletuskonttorin johtokunnan jäsenenä ja puheenjohtajana vuodesta 1812. Edelsköld oli hallituskonseljin (senaatin) talousosaston jäsenenä ja valtiovaraintoimituskunnan päällikkönä 1816–1820.
Edelsköld oli naimisissa vuodesta 1784 Helena Sofia Richterin (k. 1831) kanssa, Heidän poikansa oli Turun hovioikeuden hovioikeudenneuvos Karl Sacklén, vuodesta 1818 Edelsköld (1795–1868).
Christian Hansen

Christian Hansen on ainakin seuraavien henkilöiden nimi:
Christian Frederik Hansen, tanskalainen arkkitehti
Hans Christian Hansen, tanskalainen arkkitehti
Christian Julius Hansen, tanskalainen säveltäjä
Christian Hansen, tanskalainen voimistelija
Christian Hansen, tanskalainen poliitikko
Emil Christian Hansen, tanskalainen sienitieteilijä
Hans Christian Hansen, Tanskan entinen pääministeri
Christian Hansen, saksalainen toisen maailmansodan kenraali
Christian Hansen Vennemoe, norjalainen poliitikko
Christian Hansen Wollnick, norjalainen poliitikko
Jørgen Christian Hansen, tanskalainen soutaja
Christian Hansen, tanskalainen kilpapurjehtija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Christian Hansen”, voi hakea sivunnimihaulla, laajalla sivunnimihaulla tai tekstihaulla.